Berlin-erklæringen

Berlin-erklæringen er en erklæring formulert av det tyske EU-formannskapet i forbindelse med 50-årsmarkeringen for undertegnelsen av Roma-traktaten, som innledet det europeiske samarbeidet. Erklæringen ble høytidelig undertegnet i Tøyhuset i Berlin 25. mars 2007 under EUs feiring i Berlin av representanter for de tre EU-institusjonene;

 Angela Merkel, som president for Det europeiske råd, på vegne av de 27 europeiske stats- og regjeringssjefene
 Hans-Gert Pöttering, som president for det europeiske parlamentet
 José Manuel Durão Barroso, som formann for Europakommisjonen

Erklæringen er en symbolsk skissering av den fremtidige politiske agenda for EU, og består av fire avsnitt. Erklæringen slår fast Europas felles verdier, og nevner hvilke områder som bør være i særlig fokus i de kommende 50 år.

Referanser 

Den europeiske unions historie
Hendelser i 2007
Politikk i Berlin